ddrg/super_eurlex huggingface dataset:
Euroopan parlamentin ja neuvoston päätös N:o 477/1999/EY, tehty 22 päivänä helmikuuta 1999, taide- ja kulttuuritoimintaa koskevasta Euroopan laajuisesta tukiohjelmasta (Kaleidoskooppi) tehdyn päätöksen N:o 719/96/EY muuttamisesta



Virallinen lehti nro L 057 , 05/03/1999 s. 0002 - 0002



EUROOPAN PARLAMENTIN JA NEUVOSTON PÄÄTÖS N:o 477/1999/EY, tehty 22 päivänä helmikuuta 1999, taide- ja kulttuuritoimintaa koskevasta Euroopan laajuisesta tukiohjelmasta (Kaleidoskooppi) tehdyn päätöksen N:o 719/96/EY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen (1), ottavat huomioon alueiden komitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että taide- ja kulttuuritoimintaa koskeva Euroopan laajuinen tukiohjelma (Kaleidoskooppi) on otettu käyttöön Euroopan parlamentin ja neuvoston päätöksellä N:o 719/96/EY (4) 1 päivästä tammikuuta 1996 alkaen 31 päivään joulukuuta 1998, mainitun päätöksen 8 artiklan kolmannessa kohdassa säädetään, että olisi toteutettava kaikki toimenpiteet päätöksellä käyttöön otetun ohjelman keskeytymisen välttämiseksi, komissio teki 28 päivänä toukokuuta 1998 Euroopan parlamentille ja neuvostolle ehdotuksen päätökseksi kulttuuriyhteistyön yhtenäisen rahoitus- ja ohjelmointivälineen perustamisesta 1 päivästä tammikuuta 2000 alkaen 31 päivään joulukuuta 2004, ja kunnes mainittu ehdotus hyväksytään, on tarpeen taata Euroopan yhteisön kulttuuritoiminnan jatkuvuus Kaleidoskooppi-ohjelman kattamilla aloilla, OVAT PÄÄTTÄNEET SEURAAVAA: 1 artikla Muutetaan päätös N:o 719/96/EY seuraavasti: 1) Korvataan 1 artiklassa päivämäärä "31 päivään joulukuuta 1998" päivämäärällä "31 päivään joulukuuta 1999". 2) Korvataan 6 artiklassa luku "26,5 miljoonaksi ecuksi" luvulla "36,7 miljoonaksi euroksi". 2 artikla Tämä päätös tulee voimaan 1 päivänä tammikuuta 1999. Tehty Brysselissä 22 päivänä helmikuuta 1999. Euroopan parlamentin puolesta J. M. GIL-ROBLES Puhemies Neuvoston puolesta K.-H. FUNKE Puheenjohtaja (1) EYVL C 319, 16.10.1998, s. 14 ja EYVL C 372, 2.12.1998, s. 30. (2) EYVL C 51, 22.2.1999, s. 92 (3) Euroopan parlamentin lausunto, annettu 9. lokakuuta 1998 (EYVL C 328, 26.10.1998, s. 238), neuvoston yhteinen kanta, vahvistettu 20. marraskuuta 1998 (EYVL C 404, 23.12.1998, s. 19), ja Euroopan parlamentin päätös, tehty 17. joulukuuta 1998 (ei vielä julkaistu virallisessa lehdessä). Neuvoston päätös tehty 8. helmikuuta 1999. (4) EYVL L 99, 20.4.1996, s. 20
1999/180/EY: Komission päätös, tehty 23 päivänä helmikuuta 1999, tiettyjen Saksassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (tiedoksiannettu numerolla K(1999) 391) (Ainoastaan saksankielinen teksti on todistusvoimainen)



Virallinen lehti nro L 059 , 06/03/1999 s. 0029 - 0031



KOMISSION PÄÄTÖS, tehty 23 päivänä helmikuuta 1999, tiettyjen Saksassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (tiedoksiannettu numerolla K(1999) 391) (Ainoastaan saksankielinen teksti on todistusvoimainen) (1999/180/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1627/98 (2), ja erityisesti sen 6 artiklan 1 kohdan, sekä katsoo, että asetuksen (ETY) N:o 822/87 6 artiklan 1 kohdan toisen alakohdan mukaan kaikki uudet viiniviljelmät kielletään 31 päivään elokuuta 2000; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja/tai 1997/1998 ja/tai 1998/1999 sellaisille alueille, jotka on tarkoitettu tuottamaan - tietyillä alueilla tuotettuja tma-laatuviinejä ja - pyötäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne., ja joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Saksa on pyytänyt 20 päivänä marraskuuta 1998 ja 11 päivänä tammikuuta 1999 tämän säännöksen soveltamista tiettyjen alueiden osalta; pyyntö koskee kaikkia markkinointivuosina 1996/1997-1998/1999 käytettävissä olevia uusien viljelmien lupia, pyynnön tarkastelu osoitti, että kyseiset tma-laatuviinit täyttävät säädetyt vaatimukset; asetuksessa markkinointivuosiksi 1996/1997-1998/1999 säädettyä 289 hehtaarin rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä olevat tma-laatuviinit täyttävät asetuksen (ETY) N:o 822/87 6 artiklan 1 kohdan toisessa alakohdassa säädetyt edellytykset edellyttäen, että liitteessä vahvistettu viljelyala ei ylity tietyn alueen kaikkien tma-laatuviinien osalta. 2 artikla Tämä päätös on osoitettu Saksan liittotasavallalle. Tehty Brysselissä 23 päivänä helmikuuta 1999. Komission puolesta Franz FISCHLER Komission jäsen (1) EYVL L 84, 27.3.1987, s. 1 (2) EYVL L 210, 28.7.1998, s. 8 LIITE >TAULUKON PAIKKA>
Euroopan parlamentin ja neuvoston päätös N:o 476/1999/EY, tehty 22 päivänä helmikuuta 1999, kirjan ja lukemisen alaa koskevasta kääntämisen kattavasta tukiohjelmasta (Ariane) tehdyn päätöksen N:o 2085/97/EY muuttamisesta



Virallinen lehti nro L 057 , 05/03/1999 s. 0001 - 0001



EUROOPAN PARLAMENTIN JA NEUVOSTON PÄÄTÖS N:o 476/1999/EY, tehty 22 päivänä helmikuuta 1999, kirjan ja lukemisen alaa koskevasta kääntämisen kattavasta tukiohjelmasta (Ariane) tehdyn päätöksen N:o 2085/97/EY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen (1), ottavat huomioon alueiden komitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että kirjan ja lukemisen alaa koskeva kääntämisen kattava tukiohjelma (Ariane) on otettu käyttöön Euroopan parlamentin ja neuvoston päätöksellä N:o 2085/97/EY (4) 1 päivästä tammikuuta 1997 alkaen 31 päivään joulukuuta 1998, mainitun päätöksen 8 artiklan kolmannessa kohdassa säädetään, että olisi toteutettava kaikki toimenpiteet päätöksellä käyttöön otetun ohjelman keskeytymisen välttämiseksi, komissio teki 28 päivänä toukokuuta 1998 Euroopan parlamentille ja neuvostolle ehdotuksen päätökseksi kultuuriyhteistyön yhtenäisen rahoitus- ja ohjelmointivälineen perustamisesta 1 päivästä tammikuuta 2000 alkaen 31 päivään joulukuuta 2004, ja kunnes mainittu ehdotus hyväksytään, on tarpeen taata Euroopan yhteisön kulttuuritoiminnan jatkuvuus Ariane-ohjelman kattamilla aloilla, OVAT PÄÄTTÄNEET SEURAAVAA: 1 artikla Muutetaan päätös N:o 2085/97/EY seuraavasti: 1) Korvataan 1 artiklassa päivämäärä "31 päivään joulukuuta 1998" päivämäärällä "31 päivään joulukuuta 1999". 2) Korvataan 6 artiklassa luku "7 miljoonaa ecua" luvulla "11,1 miljoonaa euroa". 2 artikla Tämä päätös tulee voimaan 1 päivänä tammikuuta 1999. Tehty Brysselissä 22 päivänä helmikuuta 1999. Euroopan parlamentin puolesta J.M. GIL-ROBLES Puhemies Neuvoston puolesta K.-H. FUNKE Puheenjohtaja (1) EYVL C 319, 16.10.1998, s. 13 ja EYVL C 372, 2.12.1998, s. 28. (2) EYVL C 51, 22.2.1999, s. 92 (3) Euroopan parlamentin lausunto, annettu 9. lokakuuta 1998 (EYVL C 328, 26.10.1998, s. 237), neuvoston yhteinen kanta, vahvistettu 20. marraskuuta 1998 (EYVL C 404, 23.12.1998, s. 17), ja Euroopan parlamentin päätös, tehty 17. joulukuuta 1998 (ei vielä julkaistu virallisessa lehdessä). Neuvoston päätös, tehty 8. helmikuuta 1999. (4) EYVL L 291, 24.10.1997, s. 26
1999/147/EHTY, Euratom: Komission päätös, tehty 21 päivänä joulukuuta 1998, muutospöytäkirjan tekemisestä Euroopan yhteisöjen ja niiden Euroopan unionin kehyksessä toimivien jäsenvaltioiden sekä Slovenian tasavallan väliseen Eurooppa-sopimukseen Euroopan hiili- ja teräsyhteisön ja Euroopan atomienergiayhteisön puolesta (tiedoksi annettu numerolla C(1998) 4333) (ETA:n kannalta merkityksellinen teksti)



Virallinen lehti nro L 051 , 26/02/1999 s. 0214 - 0214



KOMISSION PÄÄTÖS, tehty 21 päivänä joulukuuta 1998, muutospöytäkirjan tekemisestä Euroopan yhteisöjen ja niiden Euroopan unionin kehyksessä toimivien jäsenvaltioiden sekä Slovenian tasavallan väliseen Eurooppa-sopimukseen Euroopan hiili- ja teräsyhteisön ja Euroopan atomienergiayhteisön puolesta (tiedoksi annettu numerolla C(1998) 4333) (ETA:n kannalta merkityksellinen teksti) (1999/147/EHTY, Euratom) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että Eurooppa-sopimus, jolla perustettiin Euroopan yhteisöjen ja niiden Euroopan unionissa toimivien jäsenvaltioiden sekä Slovenian tasavallan välinen assosiaatio, jäljempänä `Eurooppa-sopimus`, allekirjoitettiin Luxemburgissa 10 päivänä kesäkuuta 1996, jäsenvaltioiden, komission ja Slovenian tasavallan ratifioimismenettelyt on saatu päätökseen, ja Eurooppa-sopimuksen allekirjoittamisen viivästymisen ja siitä johtuvan väliaikaisen sopimuksen voimaantulon vuoksi vasta 1 päivänä tammikuuta 1997 on tarpeen muuttaa Eurooppa-sopimuksen 132 artiklassa oleva ajan viittaus niin, että kyseisessä artiklassa kaikki viittaukset vuoteen 1996 on korvattava vuodella 1997, jolloin väliaikainen sopimus tuli voimaan, on tarpeen korvata Eurooppa-sopimuksen alkuperäsääntöjä koskeva alkuperäinen pöytäkirja n:o 4 uudella pöytäkirjalla n:o 4, joka oli väliaikaisen sopimuksen liitteenä, tunnustaa kaupan erittäin tärkeän merkityksen siirryttäessä markkinatalouteen, ottaa huomioon yhteisön kiinnostuksen nopeuttaa pyrkimyksiään markkinoidensa avaamiseksi Sloveniasta peräisin oleville tuotteille, palauttaa mieleen Eurooppa-sopimuksen ja erityisesti sen 1 artiklassa mainitut tavoitteet, on kuullut EHTY:n neuvoa-antavaa komiteaa ja saanut neuvoston (1) suostumuksen ja hyväksynnän, ON PÄÄTTÄNYT SEURAAVAA: Ainoa artikla Hyväksytään muutospöytäkirja Euroopan hiili- ja teräsyhteisön ja Euroopan atomienergiayhteisön puolesta Eurooppa-sopimukseen, joka on tehty Euroopan yhteisön, Euroopan hiili- ja teräsyhteisön, Euroopan atomienergiayhteisön sekä Slovenian tasavallan välillä. Muutospöytäkirjan teksti on tämän päätöksen liitteenä (2). Tehty Brysselissä 21 päivänä joulukuuta 1998. Komission puolesta Hans VAN DEN BROEK Komission jäsen (1) EHTY:n neuvoa-antavaa komiteaa kuultiin 24 päivänä lokakuuta 1996. (2) Katso tämän virallisen lehden sivu 208.
1999/146/EHTY, Euratom: Komission päätös, tehty 21 päivänä joulukuuta 1998, Euroopan unionissa toimivien Euroopan yhteisöjen ja niiden jäsenvaltioiden sekä Slovenian tasavallan välisen Eurooppa-sopimuksen tekemisestä Euroopan hiili- ja teräsyhteisön ja Euroopan atomienergiayhteisön puolesta (tiedoksi annettu numerolla C(1998) 4164) (ETA:n kannatta merkityksellinen teksti)



Virallinen lehti nro L 051 , 26/02/1999 s. 0213 - 0213



KOMISSION PÄÄTÖS, tehty 21 päivänä joulukuuta 1998, Euroopan unionissa toimivien Euroopan yhteisöjen ja niiden jäsenvaltioiden sekä Slovenian tasavallan välisen Eurooppa-sopimuksen tekemisestä Euroopan hiili- ja teräsyhteisön ja Euroopan atomienergiayhteisön puolesta (tiedoksi annettu numerolla C(1998) 4164) (ETA:n kannalta merkityksellinen teksti) (1999/146/EHTY, Euratom) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon Euroopan parlamentin puoltavan lausunnon (1), on kuullut asiasta EHTY:n neuvoa-antavaa komiteaa ja saanut neuvoston puoltavan lausunnon ja hyväksynnän (2), sekä katsoo, että Luxemburgissa 10 päivänä kesäkuuta 1996 allekirjoitettu Euroopan yhteisöjen ja niiden jäsenvaltioiden sekä Slovenian tasavallan välinen Eurooppa-sopimus olisi hyväksyttävä, ON PÄÄTTÄNYT SEURAAVAA: Ainoa artikla Hyväksytään Euroopan hiili- ja teräsyhteisön ja Euroopan atomienergiayhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Slovenian tasavallan välinen Eurooppa-sopimus sekä siihen liittyvät pöytäkirjat ja päätösasiakirjan liitteenä olevat julistukset. Sopimuksen tekstit sekä siihen liittyvät pöytäkirjat ja päätösasiakirja ovat tämän päätöksen liitteenä (3). Tehty Brysselissä 21 päivänä joulukuuta 1998. Komission puolesta Hans VAN DEN BROEK Komission jäsen (1) EYVL C 347, 18.11.1996, s. 145. (2) EHTY:n neuvoa-antava komitea antoi lausuntonsa 23 päivänä lokakuuta 1998. (3) Katso tämän virallisen lehden sivu 3.
1999/309/EY: Komission päätös, tehty 23 päivänä huhtikuuta 1999, tärkeimpien maitotuotteiden valkuaispitoisuuteen liittyvästä vuoden 1999 työohjelmasta [tiedoksiannettu numerolla K(1999) 994] (ETA:n kannalta merkityksellinen teksti)



Virallinen lehti nro L 119 , 07/05/1999 s. 0054 - 0056



KOMISSION PÄÄTÖS, tehty 23 päivänä huhtikuuta 1999, tärkeimpien maitotuotteiden valkuaispitoisuuteen liittyvästä vuoden 1999 työohjelmasta (tiedoksiannettu numerolla K(1999) 994) (ETA:n kannalta merkityksellinen teksti) (1999/309/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maitoa ja maitovalmisteita koskevien tilastotietojen keruusta 19 päivänä maaliskuuta 1996 annetun neuvoston direktiivin 96/16/EY(1) ja erityisesti sen 4 artiklan 2 kohdan, sekä katsoo, että (1) on syytä jatkaa jäsenvaltioissa jo aloitettua työtä tärkeimpien maitovalmisteiden valkuaisainepitoisuutta koskevien vuosittain annettavien tilastotietojen laajentamiseksi, (2) vuoden 1999 työohjelmassa otetaan huomioon vuoden 1997 ja 1998 työohjelmasta saatu kokemus ja siinä ehdotetaan tärkeimpien maitovalmisteiden valkuaisten eri mittausmenetelmien tarkempaa tutkimista, ja (3) tässä päätöksessä säädetyt toimenpiteet ovat pysyvän maatalouskomitean lausunnon mukaisia, ON TEHNYT TÄMÄN PÄÄTÖKSEN: 1 artikla Hyväksytään liitteenä oleva tärkeimpien maitovalmisteiden valkuaispitoisuutta koskeva vuoden 1999 työohjelma. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä huhtikuuta 1999. Komission puolesta Yves-Thibault DE SILGUY Komission jäsen (1) EYVL L 78, 28.3.1996, s. 27. LIITE TYÖOHJELMA VUODEKSI 1999 Jäsenvaltiot toimittavat Eurostatille viimeistään 30. kesäkuuta 1999: 1) Liitteessä olevan taulukon tiedot, jotka koskevat tärkeimpien maitotuotteiden valkuaispitoisuutta, viimeisen saatavissa olevan vuoden osalta, joka on ilmoitettava. Sarakkeen 1 lisäksi on täytettävä ainakin toinen sarakkeista 2 tai 3. Jos vain jompikumpi sarakkeista 2 tai 3 täytetään, jäsenvaltioiden tulee tarkasti selittää syyt tähän. 2) Niiden tekijöiden kuvaus, jotka ovat uusia vuoden 1998 työohjelmaan nähden ja jotka koskevat tämän taulukon tietojen keräämisessä käytettyjä menetelmiä (suora tutkimus, muuntokertoimet, arviot, tekniset viitteet, hallinnolliset lähteet, ammattialajärjestöistä peräisin olevat tiedot, muut lähteet). 3) Muut seikat, jotka eivät sisältyneet vuosien 1997 tai 1998 työohjelmiin ja joita ei vielä ole ilmoitettu. Jäsenvaltiot varmistavat niiden ilmoittamisen läheisessä yhteistyössä Eurostatin kanssa. 4) Mahdolliset ehdotukset tärkeimpien maitotuotteiden valkuaispitoisuutta koskevasta yhdenmukaisesta arviointimenetelmästä. >PIC FILE= "L_1999119FI.005601.EPS">
1999/293/EY: Komission päätös, tehty 29 päivänä huhtikuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla (ETA:n kannalta merkityksellinen teksti)(tiedoksiannettu numerolla K(1999) 1119)



Virallinen lehti nro L 114 , 01/05/1999 s. 0055 - 0055



KOMISSION PÄÄTÖS, tehty 29 päivänä huhtikuuta 1999, lampaan bluetongue-tautiin liittyvistä suojatoimenpiteistä tietyillä Kreikan alueilla (tiedoksiannettu numerolla K(1999) 1119) (Ainoastaan kreikankielinen teksti on todistusvoimainen) (ETA:n kannalta merkityksellinen teksti) (1999/293/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo, että (1) lampaan bluetongue-taudin tautipesäkkeitä on havaittu loka- ja joulukuun 1998 välillä Rhodoksen, Kosin ja Leroksen saarilla Dodekanesian ja Samoksen nomoksissa; (2) Kreikan viranomaiset ovat toteuttaneet kiireellisiä toimenpiteitä ja yhteisön osallistuminen näiden toimenpiteiden rahoitukseen vahvistetaan komission päätöksellä 1999/221/EY(3); (3) bluetongue-taudille alttiisiin lajeihin kuuluvien elävien eläimien ja niistä saatavien tiettyjen tuotteiden siirtämistä koskevia toimenpiteitä olisi jatkettava kyseisillä, päätöksen 1999/221/EY 3 artiklassa tarkoitetuilla alueilla; ja (4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikan on kiellettävä lampaan bluetongue-taudille alttiisiin lajeihin kuuluvien eläinten, niiden siemennesteen, munasolujen ja alkioiden vienti Dodekanesian ja Samoksen nomosten alueelta. Kreikan on edellytettävä eläinlääkintäviranomaisten antamaa lupaa lampaan bluetongue-taudille alttiisiin lajeihin kuuluvien eläinten siirtämiselle Dodekanesian ja Samoksen nomosten alueella. 2 artikla Tätä päätöstä tarkastellaan uudelleen kahden kuukauden välein ja sitä sovelletaan 1 päivään helmikuuta 2000. 3 artikla Tämä päätös on osoitettu Helleenien tasavallalle. Tehty Brysselissä 29 päivänä huhtikuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 82, 26.3.1999, s. 44.
1999/279/EY: Neuvoston päätös, tehty 22 päivänä maaliskuuta 1999, Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tekemisestä Euroopan yhteisön puolesta



Virallinen lehti nro L 112 , 29/04/1999 s. 0065 - 0084



NEUVOSTON PÄÄTÖS, tehty 22 päivänä maaliskuuta 1999, Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välisen yhteistyötä koskevan alueidenvälisen puitesopimuksen tekemisestä Euroopan yhteisön puolesta (1999/279/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että perustamissopimuksen 130 u artiklan mukaisesti yhteisön kehitysyhteistyöpolitiikalla edistetään kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaan näissä maissa, ja olisi hyväksyttävä Euroopan yhteisön puolesta Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välinen yhteistyötä koskeva Madridissa joulukuussa 1995 allekirjoitettu alueidenvälinen puitesopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja sen jäsenvaltioiden sekä eteläisten yhteismarkkinoiden ja sen osapuolina olevien valtioiden välinen yhteistyötä koskeva alueidenvälinen puitesopimus. Sopimuksen teksti on tämän päätöksen liitteenä(3). 2 artikla Sopimuksen 26 artiklan mukaisesti neuvoston puheenjohtaja toimii yhteistyöneuvoston puheenjohtajana ja edustaa siinä yhteisöä. Komission edustaja toimii yhteistyösekakomission ja kaupan alasekakomission puheenjohtajana niiden työjärjestysten mukaisesti ja edustaa yhteisöä näissä elimissä. 3 artikla Neuvoston puheenjohtaja tallettaa yhteisön puolesta ilmoituksen, josta määrätään sopimuksen 34 artiklassa. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 22 päivänä maaliskuuta 1999. Neuvoston puolesta G. VERHEUGEN Puheenjohtaja (1) EYVL C 14, 19.1.1996, s. 3. (2) EYVL C 166, 10.6.1996, s. 40. (3) EYVL L 69, 19.3.1996, s. 4.
1999/281/EY: Neuvoston päätös, tehty 22 päivänä huhtikuuta 1999, alueiden komitean varsinaisen jäsenen nimeämisestä



Virallinen lehti nro L 110 , 28/04/1999 s. 0012 - 0012



NEUVOSTON PÄÄTÖS, tehty 22 päivänä huhtikuuta 1999, alueiden komitean varsinaisen jäsenen nimeämisestä (1999/281/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen 98/110/EY(1), sekä katsoo, että alueiden komiteassa on vapautunut varsinaisen jäsenen paikka Rembert Behrendtin erottua, mikä on annettu neuvostolle tiedoksi 23 päivänä maaliskuuta 1999, ja ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Werner Ballhausen alueiden komitean varsinaiseksi jäseneksi Rembert Behrendtin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 22 päivänä huhtikuuta 1999. Neuvoston puolesta W. MÜLLER Puheenjohtaja (1) EYVL L 28, 4.2.1998, s. 19.
1999/292/EY: Komission päätös, tehty 29 päivänä huhtikuuta 1999, suu- ja sorkkatautiviruksen Algeriasta, Marokosta ja Tunisiasta Euroopan yhteisön alueelle siirtymisen ehkäisemistoimenpiteistä tehdyn komission päätöksen 1999/212/EY muuttamisesta ETA:n kannalta merkityksellinen teksti(tiedoksiannettu numerolla K(1999) 1118)



Virallinen lehti nro L 114 , 01/05/1999 s. 0054 - 0054



KOMISSION PÄÄTÖS, tehty 29 päivänä huhtikuuta 1999, suu- ja sorkkatautiviruksen Algeriasta, Marokosta ja Tunisiasta Euroopan yhteisön alueelle siirtymisen ehkäisemistoimenpiteistä tehdyn komission päätöksen 1999/212/EY muuttamisesta (tiedoksiannettu numerolla K(1999) 1118) (ETA:n kannalta merkityksellinen teksti) (1999/292/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 6 kohdan, sekä katsoo, että (1) Algeriassa, Marokossa ja Tunisiassa on karjassa todettu suu- ja sorkkatautia; komissio teki tästä syystä päätöksen 1999/212/EY(2) suu- ja sorkkatautiviruksen Algeriasta, Marokosta ja Tunisiasta Euroopan yhteisön alueelle siirtymisen ehkäisemistoimenpiteistä, (2) kyseisen päätöksen 4 artiklan mukaisesti toimenpiteitä on tarkasteltava uudestaan taudin kehittymisen vuoksi, (3) toimenpiteistä ei voida luopua kyseisten kolmansien maiden tautitilanteen vuoksi; näiden toimenpiteiden soveltamisaikaa olisi näin ollen jatkettava kolmella kuukaudella, ja (4) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/212/EY 4 artiklassa oleva päivämäärä "31 päivä huhtikuuta 1999" päivämäärällä "31 päivä heinäkuuta 1999". 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä huhtikuuta 1999. Komission puolesta Franz FISCHLER Komission jäsen (1) EYVL L 24, 30.1.1998, s. 9. (2) EYVL L 74, 19.3.1999, s. 29.